ગોંડલના દાળીયા ગામે નદીના પાણી દાળેશ્વર મંદિરમાં ઘૂસ્યા છે. કોલીથડ, હડમતાળા સહિતના ગામોમાં 5 ઈંચ વરસાદ નોંધાયો છે. તો વાળાધરી, દાળીયા, રીબ સહિતના ગામોમાં 6 થી 7 ઈંચ વરસાદ પડ્યો છે. ભારે વરસાદને પગલે કોલીથડ પંથકના નદીનાળા, ચેકડેમો છલકાયા છે. ગોંડલના દેરડી(કુંભાજી), રાણસીકી,વિંઝીવડ, પાટખિલોરી, વાસાવડ સહિતના ગામોમાં દોઢ કલાકમાં 3 ઈંચ વરસાદ નોંધાયો છે. હજુ પણ ધીમીધારે મેઘ સવારી યથાવત છે. ગામમાં 100 જેટલાં લોકોનું સ્થળાંતર કરાયું છે. અસરગ્રસ્તો માટે તંત્ર દ્રારા ભોજનની વ્યવસ્થા કરવામાં આવી છે. નાગર શેરીના ઝવેરીવિલા મકાનની દિવાલ ધરાશાયી થયાના પણ અહેવાલ છે. જોકે સદનસીબે દિવાલ ધરાશાયી થતાં કોઈ જાનહાની થઈ નથી. કલેક્ટર તંત્ર દ્વારા રાહત બચાવ કામગીરી હાથ ધરાઈ છે.